KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. augusztus 25-i rendkívüli ülésére)

TÁRGY: KELEMEN SOR FELÚJÍTÁSÁVAL ÖSSZEFÜGGŐ TULAJDONJOG RENDEZÉS

Az érintett ingatlantulajdonosok kezdeményezésére, hosszú évekig tartó előkészítő munkával, jelentős lakossági hozzájárulással, pályázaton elnyert állami támogatással és önkormányzati saját forrással megvalósult a Kelemen sor szilárd burkolatú kiépítése.

Az út kiépítése biztonságosabbá tette mind a gyalogos, mind a járművel történő közlekedést, hozzájárult a tanyák és a termőföldek könnyebb megközelítéséhez, és jelentősen növelte a környező ingatlanok értékét.

Az út földhivatali nyilvántartásba vétele érdekében még rendezni kell az út építéséhez igénybe vett magántulajdonú földrészletek tulajdonjogát is.

A tulajdonosok nyilatkoztak arról, hogy közút céljára ingyenesen az Önkormányzatnak ajándékozzák ingatlanaiknak az útépítéssel érintett részét.

Két ingatlan résztulajdonosa ismeretlen helyen tartózkodik, ezért az ő tulajdonrészük vonatkozásában kezdeményezni kell a kisajátítási eljárás megindítását, a Dél-alföldi Regionális Államigazgatási Hivatalnál.

Az útépítéssel érintett tulajdonjog rendezése érdekében javasolom az ajándékozások elfogadását, és az ismeretlen helyen tartózkodó tulajdonosok érintett földrészletei tulajdonjoga megszerzése érdekében a kisajátítási eljárás megindítását.

Kiskőrös, 2009. augusztus 5.


Domonyi László sk.

polgármester

HATÁROZAT-TERVEZET

1. 
A Képviselő-testület az önkormányzati tulajdonú kiskőrösi 0264 és 0270 hrsz-ú, szilárd burkolattal kiépített Kelemen sor földhivatali nyilvántartásba vétele érdekében:

a. A határozat-tervezet mellékletét képező jegyzéken feltüntetett ingatlantulajdonosok Kiskőrös Város Önkormányzata javára, közút céljára tett ingyenes ajándékozását köszönettel elfogadja.

b. Kisajátítási eljárást kezdeményez:

· a kiskőrösi 0265/3 hrsz-ú, kivett tanya és szántó megjelölésű, 3158 m2 nagyságú ingatlannak a 6/160/2009. sz. változási vázrajzzal leválasztott 54 m2 nagyságú részének az ismeretlen helyen tartózkodó Kelemen Pál Csehszlovákia Báb 201. Nyitrai körzet 1/7. sz. alatti lakos tulajdoni illetősége tulajdonjoga,

· a kiskőrösi 0265/23 hrsz-ú, szőlő és gazdasági épület megjelölésű, 3840 m2 nagyságú ingatlannak a 6/160/2009. sz. változási vázrajzzal leválasztott 19 m2 nagyságú részének az ismeretlen helyen tartózkodó Szentgyörgyi István Kiskőrös, Agárhalom 78/1. szám alatti lakos 12/24 tulajdoni illetősége tulajdonjoga

           Kiskőrös Város Önkormányzata javára történő megszerzése érdekében.

2. 
A Képviselő-testület felhatalmazza a polgármestert az ajándékozási szerződések megkötésére, és a határozat-tervezet 1/b. pontja szerinti kisajátítási eljárások megindítására.

Felelős:
polgármester

Határidő:
ajándékozási szerződések megkötésére: 2009. december 31.

                  
kisajátítási eljárások megindítására: 
    2009. szeptember 30. 

